open-index/open-wikipedia-markdown huggingface dataset:
გიორგიწმინდის ღვთისმშობლის მეორე ეკლესია

**გიორგიწმინდის ღვთისმშობლის მეორე ეკლესია** — არქიტექტურული ძეგლი საგარეჯოს მუნიციპალიტეტის სოფელ გიორგიწმინდის ჩრდილოეთით, სასაფლაოზე. თარიღდება XVIII-XIX საუკუნეებია მიჯნით. 2007 წელს ადგილობრივმა მოსახლეობამ ძეგლი სპეციალისტებთან შეთანხმების გარეშე გაარემონტეს, რის შედეგადაც მას თავდაპირველი სახის განმსაზღვრელი არაერთი საყურადღებო დეტალი დაკარგული აქვს.

ეკლესია დარბაზულია (8,2×5,5 მეტრი) ნაგებია სხვადასხვა ზომის რიყის ქვითა და მოყვითალო ფერის კირის დუღაბით. კუთხეებში შედარებით უფრო მოზრდილი ქვებია გამოყენებული კარ-სარკმლების წირთხლები, კამარა, კონქი. საბჯენი თაღები მთლიანად აგურისაა. წყობა ირეგულარულია, ტლანქია. 

ერთ-ერთი შესასვლელი ეკლესიას სამხრეთიდან აქვს. იგი გარედან  შეისრულთაღოვანი, შიგნით კი ხის მსხივილი ძელით იყო გადახურული შემორჩენილი (შემორჩენილია კვალი და ძვლის მცირე ნაწილი). აღმოსავლეთით ნახევარწრიული აფსიდია, რომელში გაჭრილია დაბალი, ბრტყლად გადახურული სარკმელი. სარკმლის ორ მხარეს, სიმეტრიულად თითო თაღოვანი ნიშაა მოწყობილი. საკურთხევლის სარკმლის გარდა, თითო მსგავსი სარკმელი სამხრეთ კედლის აღმოსავლეთ ნაწილში და დასავლეთ ნაწილშიცაა. სამივე სარკმელი თითქმის ერთ დონეზე განლაგებული, ეკლესიის დარბაზი მოკლეა და გეგმით კვადრატს უახლოვდება (დარბაზის სიგრძე ორმოცდაათიოდე სანტიმეტრით სწარბობს მის სიგანეს). 

გრძივი კედლები და კამარა წყვილი პილასტრითაა და მათზე გადაყვანილი, ნახევარწრიული საბჯენი თაღით, დაახლოებით ორ თანაბარ ნაწილად იყოფა. თაღის ქუსლებთან მოთეთრო ქვის, ტლანქად დამუშავებული. თაროსებრი იმპოსტებია. ასეთივე იმპოსტებია სატრიუმფო თაღისა და დასავლეთ კედლის მიმდებარედ. შეკიდულა საბჯენი თაღების ქუსლებთანაც. 

დამახასიათებელია კამარის წყობა. კამარის ორივე მონაკვეთი შეკრული კამარის მსგავსადაა ნაწყობი — ორივე შედგება ოთხი სამკუთხა ნაწილისაგან, რომელთა წვეროები თავს კამარის ცენტრში ეკვრის. კამარის მსგავსად, არც კონქი ჩვეულებისამებრ ნაწყობი მისი ზედა ნაწილი კვერცხისებრი ფორმისაა, გამოყვანილია წრისებრად განლაგებული აგურების წყობით და რამდენიმე შემაღლებულია სატრიუმფო თაღის მიმართ. შიგნით ეკლესია შეთეთრებული ყოფილა. 

შენობის ფასადებიდან მხოლოდ აღმოსავლეთ და სამხრეთ ფასადებია მორთული. აღმოსავლეთ ფასადზე ფრონტონის არეში, აგურის წყობის შეღრმავებით, გამოსახული იუო საფეხუროვან პოსტამენტზე დაყრდნობილი ჯვარი. რემონტის დროს, მის ნაცვლად ახალი ჯვარი გამოუსახავთ, ოღონდ გაცილებით დაბლა - სარკლის თავზე. 

სამხრეთ ფასადზე შესასვლელი საფეხურით შეღრმავებულ, სწორკუთხა არეშია ჩასმული, რომელსაც საფეხუროვანი ფრიზი აგვირგვინებს. სამივე საფეხური აგურის თითო რიგითაა გამოყვანილი.

ეკლესიის ლავვარდანი და კედლების ზედა ნაწილი განახლებულია. თავდაპირველი ლავგარდანი მნიშვნელოვანი დანაკარგების გარეშე იყო შემორჩენილი. იგი შედგებოდა ჩვეულებრივად დაწყობილი და კუთხით წინწამოწეული აგურებით გამოყვანილი ოთხი რიგის მონაცველობით. 

მთელი რიგი  სახასიათო ნიშნებით, ეკლესია ახლოს დგას საგარეჯოს მუნიციპალიტეტის სოფელ გიორგიწმინდის ძველ ნაწილში, კოშკებს შორის მდგარ ღვთისმშობლის ეკლესიასთან. გამორიცხული არ არის, რომ ეს ეკლესიაც მღვდლის — ივანე კევლიშვილის მიერ იყოს აგებული.

## ლიტერატურა
კატეგორია:საგარეჯოს მუნიციპალიტეტის ტაძრები
კატეგორია:XVIII საუკუნის ეკლესიები
ხალიფაქენდი

**ხალიფაქენდი** შეიძლება აღნიშნავდეს:
* ხალიფაქენდი — სოფელი აზერბაიჯანში, ლერიქის რაიონში
*ხალიფაქენდი — სოფელი ირანში
მაშტოც ელივარდელი

**მაშტოც I ელივარდელი** —  სომხური სამოციქულო ეკლესიის კათოლიკოსი 897-898 წლებში. მან შეიმუშავა კურთხევანის საბოლოო რედაქცია სომხური ეკლესიისთვის და ამიტომ კურთხევანს მისი სახელი ეწოდა. მის შემდეგ კათოლიკოსი გახდა იოანეს დრასხანაკერტცი.

## ლიტერატურა
*

კატეგორია:სომხეთის კათოლიკოსები
კატეგორია:გარდაცვლილი 898
კატეგორია:IX საუკუნის ეპისკოპოსები
კატეგორია:დაბადების წელი უცნობია
ბორის კლოპოტოვსკი

**ბორის ალექსის ძე კლოპოტოვსკი** (დ. 3 თებერვალი, 1903 — გ. 1953) — საბჭოთა გეოგრაფი, პედაგოგი და სოფლის მეურნეობის მუშაკი. სოფლის მეურნეობის მეცნიერებათა კანდიდატი, დოცენტი.

## ბიოგრაფია 
ბორის კლოპოტოვსკიმ დაამთავრა საქართველოს პოლიტექნიკური ინსტიტუტის სასოფლო-სამეურნეო ფაკულტეტი სწავლული აგრონომის სპეციალობით 1928 წელს. 1926 წლიდან იგი სამეცნიერო კვლევებთან ერთად ეწეოდა პედაგოგიურ მოღვაწეობას თბილისისა და ბაქოს უმაღლესი სასწავლებლების ნიადაგთმცოდნეობის კათედრებზე.

## სქოლიო
კატეგორია:ქართველი გეოგრაფები
გორანის კვირიას ეკლესია (საგარეჯოს მუნიციპალიტეტი)

**გორანის კვირიას ეკლესია** — არქიტექტურული ძეგლი საგარეჯოს მუნიციპალიტეტის სოფელ გორანის განაპირას, გორაზე. სავარაუდოდ განეკუთვნება გვიანდელ შუა საუკუნეებს. 

ეკლესია დარბაზულია. ნაგებია რიყის ქვით და დიდი ზომის დაუმუშავებელი ქვით - ტლანქად. დაზიანებულია: ჩამოშლილია საბურავი და ლავგარდანი. მონგრეულია ჩრდილოეთ-აღმოსავლეთ კუთხე. გაბზარულია აღმოსავლეთ კედელი. ფასადებზე საპირე ქვები, ალაგ-ალაგ, ჩამოცვენილია. ეკლესიას ეტყობა გვიანდელი შეკეთების კვალი. 

შესასვლელი სამხრეთიდანაა. კარი სწორკუთხაა. აფსიდს გეგმით დეფორმირებული ნახევარწრის ფორმა აქვს. აფსიდში, ღერძიდან ოდნავ ჩრდილოეთით ოთხკუთხა სარკმელია გაჭრილი. სარკმლის მარჯვნივ, ერთმანეთთან ახლოს, ორი ოთხკუთხა ნიშაა. იმავე ზომის ორი ნიშა დასავლეთ კედელშიცაა. ერთ-ერთ მათგანში სამალავია მოწყობილი. შიგნით ეკლესია გადახურულია ერთიანი, შეისრული კამარით. 

## ლიტერატურა
კატეგორია:საგარეჯოს მუნიციპალიტეტის ტაძრები
აღზიბირი (ქალბაჯარი)

**აღზიბირი** () — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:ქალბაჯარის რაიონის სოფლები
გორანის ღვთისმშობლის ეკლესია

ტერმინი **გორანის ღვთისმშობლის ეკლესია** შეიძლება აღნიშნავდეს:

*გორანის ღვთისმშობლის ეკლესია — ეკლესია თიანეთის მუნიციპალიტეტის სოფელ გორანაში. 
*გორანის ღვთისმშობლის ეკლესია — ეკლესია საგარეჯოს მუნიციპალიტეტის სოფელ გორანაში.
გორანის ღვთისმშობლის ეკლესია (საგარეჯოს მუნიციპალიტეტი)

**გორანის ღვთისმშობლის ეკლესია** — არქიტექტურული ძეგლი საგარეჯოს მუნიციპალიტეტის სოფელ გორანის სასაფლაოზე. სავარაუდოდ განეკუთვნება გვიანდელ შუა საუკუნეებს. 

ეკლესია დარბაზულია, რომელსაც გვერდებიდან, მთელ სიგრძეზე ძველი მინაშენები ეკვრის. ეკლესიის კედლები ამოყვანილია სხვადასხვა ზომის, ნატეხი ქვითა და კირის დუღაბით. კედლების წყობაში გამოყენებულია მოზრდილი, დაუმუშავებელი, თხელი ქვები, რომლებიც ისეა დაწყობილი, რომ ბრტყელი მხარე ფასადისკენ აქვს მოქცეული. 

ძეგლი ძლიერ დაზიანებულია: ჩამოშლილია ეკლესიის საბურავი, ლავდარდანი და გარეთა პერანგის დიდი ნაწილი. მინაშენებიდან კედლების ფრაგმენტებიღაა დარჩენილი. 

ერთადერთი შესასვლელი ეკლესიას სამხრეთიდან აქვს. კარი გადახურულია თხელი, მოგრძო, ნატეხი ქვებით ნაწყობი, შესრული თაღით. 

ეკლესიის შიდა სივრცე დადაბლებული პროპორციებისაა. აღმოსავლეთით მცირე სიღრმის აფსიდია, რომელშიც განიერი სარკმელია გაჭრილი. სარკმლის კედლებზე, აფსიდის ბოლოებთან, მოწყობილია თითო პატარა, ოთხკუთხა ნიშა. სარკმელი შიგნით თაღითაა გადახურული, გარედან კი თხელი ქვით - თარაზულად. აფსიდში დგას ნატეხი ქვით ნაგები, ოთხწახნაგა ტრაპეზი, რომელიც სარკმლის ქვემოთაა და კედლებზეა მიბჯენილი. აფსიდის სამხრეთ მხართან შემორჩენილია კანკელის ნაშთი. აფსიდი კონქითაა გადახურული. დარბაზი - კამარით. კონქიც და კამარაც ძირითადად თხელი, ნატეხი ქვითაა ნაწყობი; გამოყენებულია რიყის ქვაც. შიგნით ეკლესია შელესილი ყოფილა. 

ჩრდილოეთ მინაშენიდან დასავლეთ კედელი და ჩრდილოეთ კედლის შუა ნაწილია დარჩენილი. დასავლეთ კედელში ბრტყელი თაღით გადახურული, განიერი ღიობია. 

სამხრეთ მინაშენიდან აღმოსავლეთ კედლის მცირე ნაწილი და სამხრეთ-დასავლეთ კუთხეა შემორჩენილი. ორივე მინაშენის კედლების მაქსიმალური სიმაღლეა 2,5 მეტრი. 

## ლიტერატურა
კატეგორია:საგარეჯოს მუნიციპალიტეტის ტაძრები
გორანის წმინდა მარიამის ეკლესია

**გორანის მარიამწმინდის ეკლესია (საგარეჯოს მუნიციპალიტეტი)** — არქიტექტურული ძეგლი საგარეჯოს მუნიციპალიტეტის სოფელ გორანის ჩრდილო-დასავლეთით, ტყეში, პატარა ვაკეებად წოდებულ ადგილში. განეკუთვნება გვიანდელ შუა საუკუნეებს. 

ეკლესია დარბაზულია, ნაგებია ნატეხი ქვითა და რიყის ქვით. დანგრეულია. კედლები მიწის დონიდან 50-60 სიმაღლეზეა შემორჩენილი. შესასვლელი სამხრეთიდან ჰქონია (იკითხება კვალი). 

## ლიტერატურა
კატეგორია:საგარეჯოს მუნიციპალიტეტის ტაძრები
ხოჯადოი

**ხოჯადოი** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა —  80 კაცი .

## სქოლიო
კატეგორია:ლერიქის რაიონის სოფლები
დეივიდ თიულისი

**დეივიდ ვილერი** (), უფრო მეტად ცნობილი როგორც **დეივიდ თიულისი** (დ. 8 მარტი, 1963) — ინგლისელი მსახიობი, რეჟისორი, სცენარისტი და ავტორი.

## ფილმოგრაფია
### ფილმი
### ტელევიზია
### ვიდეო თამაშები
## ბიბლიოგრაფია
* *The Late Hector Kipling* (2007)

## ჯილდოები და ნომინაციები
## რესურსები ინტერნეტში
* 

კატეგორია:ინგლისელი მსახიობები
კატეგორია:ამერიკელი რეჟისორები
კატეგორია:ამერიკელი სცენარისტები
კატეგორია:ამერიკელი ავტორები
კატეგორია:დაბადებული 1963
კატეგორია:დაბადებული 8 მარტი
კატეგორია:მე-20 საუკუნის ინგლისელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
იუხარი-ბრადი

**იუხარი-ბრადი** () — სოფელი აზერბაიჯანში, ლენქორანის რეგიონის ლერიქის რაიონში.  

## რესურსები ინტერნეტში
*

## სქოლიო
კატეგორია:ლერიქის რაიონის სოფლები
ყოზლუ (აღდარის რაიონი)

**ყოზლუ** () — სოფელი აზერბაიჯანში, ყარაბაღის ეკონომიკურ რეგიონში, აღდარის რაიონში. 1993-2023 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:აღდარის რაიონის სოფლები
ნიკოლაი ლობაჩევსკი

**ნიკოლაი ლობაჩევსკი** ( დ. 1 დეკემბერი, 1792 — გ. 24 თებერვალი, 1856) — რუსი მათემატიკოსი. არაევკლიდური გეომეტრიის ერთ-ერთი შემქმნელი. საუნივერსიტეტო განათლებისა და სახალხო განათლების მოღვაწე. ინგლისელმა მათემატიკოსმა უილიამ კინგდონ კლიფორდმა ლობაჩევსკის „გეომეტრიის კოპერნიკი“ უწოდა. ლობაჩევსკი 40 წლის განმავლობაში ასწავლიდა ყაზანის საიმპერატორო უნივერსიტეტში, მათ შორის 19 წელი იყო ამ უნივერსიტეტის რექტორი. დაიბადა წვრილი მოხელის ოჯახში. თითქმის მთელი ცხოვრება ყაზანში გაატარა, სწავლობდა გიმნაზიაში (1802–07), შემდეგ უნივერსიტეტში (1807–1811). ყაზანის უნივერსიტეტის დამთავრების შემდეგ მიიღო მაგისტრის ხარისხი (1811), ასწავლიდა იქვე, 1814 წლიდან ადიუნქტი, 1816 წლიდან ექსტრაორდინარული პროფესორი, 1822 წლიდან ორდინარული პროფესორი, 1820–25 წლებში ფიზიკა-მათემატიკის ფაკულტეტის დეკანი, 1827–46 წლებში რექტორი. ნიკოლაი ზაგოსკინის გამოთქმით ლობაჩევსკი იყო ყაზანის უნივერსიტეტის „დიდი მშენებელი“.

## რესურსები ინტერნეტში
## სქოლიო
კატეგორია:რუსი მათემატიკოსები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
ისთისუ (ქალბაჯარის რაიონი)

**ისთისუ** () — დაბა აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:ქალბაჯარის რაიონის სოფლები
უნგრული რაფსოდია №11

**უნგრული რაფსოდია №11**, S.244/11 — ფერენც ლისტის 19 უნგრული რაფსოდიიდან რიგით მეთერთმეტე რაფსოდია. ნაწარმოების შესრულების ხანგრძლივობა, როგორც წესი, 5 წუთია.

## მელოდიების წარმომავლობა 
ეს რაფსოდია დაფუძნებულია ვერბუნკოშსა და ორ ჩარდაშზე. 

## რესურსები ინტერნეტში 
* 

## სქოლიო 
11
კატეგორია:1847 წლის ნაწარმოებები
კატეგორია:სტატიები ვიდეოებით
ქალები ნერვული აშლილობის ზღვარზე

''**ქალები ნერვული აშლილობის ზღვარზე**'** ( ესპ. ***Mujeres al borde de un ataque de nervios*' )'' — ესპანელი კინორეჟისორ პედრო ალმადოვარის 1988 წლის დრამატული ფილმი, შავი იუმორის ელემენტებით. მთელი ფილმის განმავლობაში იკვეთება სასოწარკვეთილი ქალების იმპულსური ქმედებები წარუმატებელი სიყვარულის საფუძველზე (აივნიდან გადახტომა, ნივთების დაწვა და ა.შ). 

## სიუჟეტი 
ფილმის მთავარი  გმირი, პეპა სატელეფონო ზარით მიატოვა საყვარელმა, ივანმა. ქალი მთელი ძალებით ცდილობს მის პოვნასა და სიტუაციაში გარკვევას, რაშიც ხელს უშლის ივანის ყოფილი ცოლი ლუისა, რომელიც ახალი გამოწერილი იყო ფსიქიატრიული კლინიკიდან. თავის მხრივ პეპას მეგობარი კანდელა აღმოაჩენს, რომ მისი შეყვარებული ტერორისტია, რომელიც თვითმფრინავის გატაცებას გეგმავს  ამიტომ მიადგება პეპას, დარწმუნებული იმაში, რომ მას ეძებს პოლიცია. ამ დროს, მთავარი გმირის სახლში სადაც უკვე იმყოფება კანდელა მოვლენ ივანის შვილი, კარლოსი და მისი მეგობარი გოგონა, მარისა. დაქალის პრობლემის მოსაგავრებლად პეპა წავა ადვოკატთან, პაულინა მორალესთან, რომელიც როგორც ბოლოს გაირკვევა ივანის ახალი საყვარელი აღმოჩნდება. ფილმში განვითარებული ერთმანეთში ჩახლართული ისტორიები კიდევ უფრო აირევა, როდესაც გმირები აღმოაჩენენ, რომ კანდელას ყოფილი შეყვარებული სწორედ იმ თვითმფრინავის გატაცებას გეგმავს, რომლითაც მიფრინავს ივანი. ამიტომ, ყველა მის გადასარჩენად გაიქცევა. ყველაფერი მეტ-ნაკლებად მშვიდობიანად დასრულდება. 

## მსახიობები 
* კარმენ მაურა - პეპა.
* ანტონიო ბანდერასი - კარლოსი, ივანის შვილი.
* როსი დე პალმა - მარისა, კარლოსის მეგობარი გოგო.
* კიტი მანვერი - პაულინა მორალესი, ადვოკატი.
* ფერნანდო გილენი - ივანი.
* ჯულიეტა სერანო - ლუსია, ივანის ყოფილი ცოლი.
* მარია ბარანკო (María Barranco) - კანდელა, პეპას მეგობარი.

## ჯილდოები და ნომინაციები 
#### ოსკარი 
* 1988 - საუკეთესო უცხოენოვანი ფილმი.

#### BAFTA 
* 1990- საუკეთესო არაინგლისურენოვანი ფილმი.

#### ოქროს გლობუსი 
* 1989 - საუკეთესო უცხოენოვანი ფილმი.

#### ვენეციის კინოფესტივალი 
* 1988 საუკეთესო სცენარის ავტორი. ჯილდო გადაეცა პედრო ალმადოვარს

#### გოიას დაჯილდოება 
* 1989 საუკეთესო წამყვანი მსახიობი ქალის ჯილდო გადაეცა - კარმენ მაურას
* 1989 საუკეთესო მეორეხარისხოვანი მსახიობი ქალის ჯილდო გადაეცა - მარია ბარანკოს

## რესურსები ინტერნეტში
* 

კატეგორია:1988 წლის ფილმები
კატეგორია:პედრო ალმოდოვარის ფილმები
ებრუ შაჰინი

**ებრუ შაჰინი** (დ. 18 მაისი, 1994, სტამბოლი, თურქეთი) — თურქი მსახიობი და მოდელი. ცნობილია რეიან შადოღლუს როლის შესრულებით ATV-ის ტელესერიალში, „Hercai“.

## ბიოგრაფია
ებრუ შაჰინი დაიბადა თურქეთში ქალაქ სტამბოლში. სწავლობდა სტამბოლის უნივერსიტეტში, დაამთავრა ამავე უნივერსიტეტის სპორტის მეცნიერებათა ფაკულტეტი. ცხოვრობდა დედასთან და ბებიასთან ერთად. 11 წლის ასაკში კი სპორტით დაკავდა და მონაწილეობა მიიღო არაერთ მარათონში.

შაჰინი არის სტამბოლის უნივერსიტეტის კურსდამთავრებული, სპორტის მეცნიერებათა ფაკულტეტის სტუდენტი. უნივერსიტეტის დამთავრების შემდგომ კი გადაწყვიტა სამსახიობო გაკვეთილების გავლაც. მისი დებიუტი კინოში შედგა 2016 წელს ფილმში „Kan Parası“. ებრუ შაჰინის სატელევიზიო დებიუტი შედგა 2017 წელს მეორეხარისხოვანი როლით სერიალში „Savaşçı“. 

2017-2018 წლებში ასახიერებდა ადვოკატ Burcu Selimer-ის როლს სერიალში „İstanbullu Gelin“.

2018 წელს აქტიურად თანამშრომლობდა კომპანია „Pantene“-თან, თმის მოვლის ამერიკულ კომპანიასთან. 2018 წელს მან ასევე ითამაშა სერიალ „Yasak Elma“-ის პირველი სეზონის 10 ეპიზოდში.

2019 წლის დასაწყისში იგი მიდიატში გაემგზავრა დრამატული სერიალში „თავქარიანი“ გადასაღებად, რომელიც ATV-ზე გადის 2019 წლის გაზაფხულიდან. პროექტი წარმატებული აღმოჩნდა, როგორც თურქეთში, ისე საზღვარგარეთ და მსახიობს დიდი პოპულარობა მოუტანა .

2019 წელს, მიდიატის კულტურისა და ხელოვნების მე-2 საერთაშორისო ფესტივალის გახსნისას, რომელიც ორგანიზებული იყო მიდიატის რაიონის მთავრობისა და მიდიატის მუნიციპალიტეტის მიერ და მხარს უჭერდა ასევე თურქეთის კულტურის სამინისტრო, ებრუ დაინიშნა კულტურისა და ხელოვნების ელჩად მიდიატში, სადაც მიმდინარეობდა სერიალის გადაღება.

2019 წელს მიენიჭა წლის საუკეთესო თურქი მსახიობი ქალის წოდება.  

2020 წელს საუკეთესო მსახიობი ქალის როლის შესრულებისთვის მიენიჭა „ოქროს პეპლის“ პრემია..

2020 წლის ივლისში დაიწყო ურთიერთობა თურქ პროფესიონალ კალათბურთელ, კლივლენ კავალიერსის მოთამაშესთან ჯედი ოსმანთან.

2022 წლის ივლისში ებრუ დაქორწინდა თურქ პროფესიონალ კალათბურთელზე, ჯედი ოსმანზე.

## ფილმოგრაფია
## რესურსები ინტერნეტში
* ებრუ შაჰინი 
* ბიოგრაფია
* მოკლე ბიოგრაფია
* Ebru Şahin Instagram
* Ebru Şahin Facebook
* Ebru Şahin Twitter 
* Ebru Şahin IMDB
* Ebru Şahin TheTVDB
* Ebru Şahin TMDB

## სქოლიო
კატეგორია:თურქი მსახიობები
კატეგორია:დაბადებული 1994
კატეგორია:დაბადებული 18 მაისი
კატეგორია:ცოცხალი ადამიანები
კატეგორია:სტამბოლში დაბადებულები
ალიშანლი

**ალიშანლი** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 924 კაცი. 

## რესურსები ინტერნეტში
*

## სქოლიო
კატეგორია:მასალის რაიონის სოფლები
მარიამ ლაშხი

**მარიამ ლაშხი** (დ. 1 აგვისტო, 1988, თბილისი) — ქართველი პოლიტიკოსი. იკავებდა საქართველოს ეკონომიკისა და მდგრადი განვითარების სამინისტროს, სსიპ-საქართველოს ინოვაციების და ტექნოლოგიების სააგენტოს თავმჯდომარის მოადგილის თანამდებობას. საქართველოს მე-10 მოწვევის პარლამენტის წევრი 2020 წლიდან.

## ბიოგრაფია
დამთავრებული აქვს საქართველოს უნივერსიტეტის ინფორმაციული და საინჟინრო ტექნოლოგიების ფაკულტეტი და საქართველოს ტექნიკური უნივერსიტეტი ბიზნეს ინჟინერინგის სპეციალობით. 2006-2012 წლებში იყო შპს „იეს-ან“-ის დირექტორის მოადგილე. 2007-2009 წლებში იყო „საქ. ეკონ. პროგნოზი“-ის უმცროსი მკვლევარი. 2009 წელს იყო საქართველოს ეკონომიკის სამინისტროს სტატისტიკის სამსახურის სპეციალისტი. 2011 წელს სტაჟირებას გადიოდა საქართველოს სახელმწიფო მინისტრის აპარატში ევროპული და ევროატლანტიკური სტრუქტურებში ინტეგრაციის საკითხებში. 2012-2014 წლებში იყო ახალგაზრდული ასოციაცია „უკეთესი მომავლისთვის“ დამფუძნებელი. ამავე წლებში მუშაობდა მსოფლიო ბანკში. 2014-2018 წლებში მუშაობდა საქართველოს ინვესტიციებისა და ტექნოლოგიების სააგენტოში. 2018-2020 წლებში მუშაობდა საქართველოს ინოვციების და ტექნოლოგიების სააგენტოში.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“.

## რესურსები ინტერნეტში
* 

## სქოლიო
კატეგორია:დაბადებული 1 აგვისტო
კატეგორია:დაბადებული 1988
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:საქართველოს X მოწვევის პარლამენტის ქალი წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
ემილ კობახიძე

**ემილ დავითის ძე კობახიძე** (დ. 11 აპრილი, 1935 — გ. 26 მარტი, 1991) — ქართველი გეოგრაფი. გეოგრაფიულ მეცნიერებათა დოქტორი (1979). 

## ბიოგრაფია 
ემილ კობახიძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოგრაფიის სპეციალობით 1958 წელს. მუშაობა დაიწყო ვახუშტი ბაგრატიონის სახელობის გეოგრაფიის ინსტიტუტში, სადაც სიცოცხლის ბოლომდე მუშაობდა. იყო რეკრეაციული გეოგრაფიის ლაბორატორიის ხელმძღვანელი. 

საკანდიდატო დისერტაცია დაიცვა ბაქოში 1963 წელს თემაზე: „საქართველოს მთიანი რაიონების ეკონომიკური გეოგრაფიის ძირითადი საკითხები“. მის საკანდიდატო ნაშრომში წინა პლანზე წამოწეულია მთიანი მხარეების დემოგრაფიული პრობლემები, მათი ბუნებრივი რესურსების რაციონალური გამოყენება და საწარმოო ძალების განვითარება. 

## ბიბლიოგრაფია 
* საქართველოს სსრ საკურორტო მეურნეობა და ტურიზმი : ეკონ.-გეოგრაფ. ნარკვევი, თბ., 1971;
* სსრ კავშირისა და საქართველოს სსრ ტერიტორიულ-საწარმოო კომპლექსები. თბ., 1988;
* საქართველოს სოციალურ-ეკონომიკური განვითარების საზღვაო კონცეფცია. თბ., 1990;

## სქოლიო
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა დოქტორები
ტაგუჰი ღაზარიანი

**ტაგუჰი ღაზარიანი** (დ. 16 მარტი, 1991) — სომეხი პოლიტიკოსი. 2019 წლიდან სომხეთის ეროვნული კრების წევრი. არის პარტია „საზოგადოებრივი კონტრაქტის“ წევრი.

## რესურსები ინტერნეტში
* ბიოგრაფია სომხეთის ეროვნული კრების საიტზე

კატეგორია:სომხეთის VII მოწვევის ეროვნული კრების წევრები
კატეგორია:დაბადებული 1991
კატეგორია:დაბადებული 16 მარტი
კატეგორია:ცოცხალი ადამიანები
იოანე ოძუნელი

**იოანე III ოძუნელი** —  სომხური სამოციქულო ეკლესიის კათოლიკოსი 718-729 წლებში. მანასკერტში მოიწვია საეკლესიო კრება, რომლითაც სომხური ეკლესია საბოლოოდ დაუბრუნდა მონოფიზიტობას. მან ერთ კრებულად მოუყარა თავი სომხურ ენაზე არსებულ კანონიკურ ძეგლებს. მის კრებულში შევიდა პირველი სამი მსოფლიო საეკლესიო კრების და ადგილობრივი კრებების გადაწყვეტილებები. სომხური ეკლესიის მიერ წმინდანადაა შერაცხული.

## იხილეთ აგრეთვე
*სომხური სამოციქულო ეკლესიის მეთაურები

## ლიტერატურა
*

კატეგორია:სომხეთის კათოლიკოსები
კატეგორია:გარდაცვლილი 729
კატეგორია:დაბადებული 650
კატეგორია:სომეხი ქრისტიანი წმინდანები
კატეგორია:მწერლები ანბანის მიხედვით
ნოე უკლება

**ნოე უკლება** (დ. 15 თებერვალი, 1906 — გ. 16 ივლისი, 1979) — ქართველი გეოგრაფი და პედაგოგი. გეოგრფიულ მეცნიერებათა კანდიდატი (1950), დოცენტი (1954). ნოე უკლებამ შექმნა პირველი ქართული სახელმძღვანელოები ჰიდროლოგიის განხრით: „ზოგადი ჰიდროლოგია“ (1967) და „ჰიდრომეტრია“ (1972).

## ბიოგრაფია 
ნოე უკლებამ დაამთავრა ქუთაისის საშუალო სკოლა 1925 წელს და მუშაობა დაიწყო ჭიათურის მანგანუმის მაღაროებში. 1928–32 წლებში წითელი არმიის რიგებშია, ხოლო 1932 წლიდან პარტიულ სამუშაოზე. 1939 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი და მუშაობა დაიწყო ჰიდროლოგია-კლიმატოლოგიის კათედრაზე. 1940–43 წლებში გაიარა ასპირანტურის კურსი. 1946–50 წლებში მუშაობდა აგრეთვე, ფაკულტეტის დეკანის მოადგილედ. გამოქვეყნებული აქვს 40-ზე მეტი ნაშრომი. მისი შრომების დიდი ნაწილი პრაქტიკული ხასიათისაა.

## ბიბლიოგრაფია 
* საბჭოთა კავშირის წყლის მეურნეობა : სახელმძღვ. უმაღლ. სასწ. თბ., 1958;
* ზოგადი ჰიდროლოგია, : სახელმძღვ. სტუდენტებისათვის. თბ., 1967;
* ჰიდრომეტრია : სახელმძღვ. გეოგრაფია-გეოლოგიის ფაკ-ტის სტუდენტებისათვის. თბ., 1972;
* საქართველოს სსრ წყლის რესურსების კომპლექსური გამოყენება სახალხო მეურნეობაში. თბ., 1977. 

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
კუკური მგელაძე

**კუკური მგელაძე** (დ. 1 იანვარი, 1915 — გ. 8 მაისი, 2002) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1955), დოცენტი (1962). საქართველოს გეოგრაფიული საზოგადოების სოხუმის ფილიალის თავმჯდომარე (1956-1986). აფხაზეთის ავტონომიური რესპუბლიკის სკოლის დამსახურებული მუშაკი.

## ბიბლიოგრაფია 
* ბუნებისმცოდნეობის საფუძვლები (თანაავტორი). თბილისი, განათლება, 1986;
* ბიოგეოგრაფია. თბილისი, განათლება, 1983;
* Природа Абхазии (თანაავტორი). Сухуми, Абгиз, 1961.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
ალი-ბაირამლი (ქალბაჯარი)

**ალი-ბაირამლი** () — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:ქალბაჯარის რაიონის სოფლები
Caleb

**Caleb** — „ბეიტსის მოტელის“ მეორე სეზონის მესამე ეპიზოდი, რომელიც ეთერში 2014 წლის 17 მარტს გავიდა.

## მოკლე შინაარსი
დილანი ნორმასა და მისი ძმის, კელების დაახლოებას ცდილობს. ნორმა შემოვლითი გზის წინააღმდეგ ბრძოლაში თანამოკავშირეს შეხვდება. ემა ბრედლის სამახსოვროდ გამართულ საღამოზე ახალ ურთიერთობას დაიწყებს. ნორმანი ქალაქელი გოგონას გავლენის ქვეშ მოექცევა.

## სიუჟეტი
კელები, მამაკაცი, რომელიც ამტკიცებს, რომ ნორმას ძმაა, მოტელში მიდის და მას ეძებს. დილანი კელებს სახლში შესვლას შესთავაზებს. როცა ნორმა ბრუნდება, კელების ნახვით განრისხდება და მას აგდებს. მოგვიანებით, კელები დილანს ეუბნება, რომ ბავშვობაში იგი ნორმას მათი მოძალადე მამისგან იცავდა.

ნორმა გაიგებს, რომ მიუზიკლში როლი ვერ მიიღო, მაგრამ ნორმანი გუნდში სამღერად აირჩიეს. ნორმა მას ამის შესახებ ეტყვის, თუმცა ნორმანი მიუზიკლით დაინტერესებული არაა. იგი საბოლოოდ გადაწყვეტს, დეკორაციების მოსაწყობად დაიწყოს მუშაობა. ნორმა დაუმეგობრდება კრისტინს, მიუზიკლის ყოფილ ორგანიზატორს, რომელმაც პროექტი მაშინ მიატოვა, როცა ჟიურის სხვა წევრებმა ნორმას არჩევაზე უარი განაცხადეს. ის ნორმას წვეულებაზე მიიწვევს, სადაც იგი გაიცნობს კრისტინის ძმას, ჯორჯს. წვეულებიდან წამოსვლისას, ნორმა შეხვდება ნიკ ფორდს, რომელიც შემოვლითი გზის მშენებლობის მოწინააღმდეგეა. ის ნორმას თავის საკონტაქტო ბარათს აძლევს და ურჩევს, რომ მდივანს შეხვედრა დაანიშნინოს.

ემა სანაპიროზე ბრედლის ხსოვნის საპატივსაცემო ცერემონიას გამართავს, რასაც ნორმანი დაესწრება. ცერემონიას ასევე ესწრება კოდი, გოგონა, რომელსაც ნორმანი სუპერმარკეტში და მიუზიკლის სამზადისისას შეხვდა. ღამით კოდის მეგობარი მასთან კოცნისას ნორმანს ფეხზე შეეხება, რაც ნორმანს თავს უხერხულად აგრძნობინებს და გააღიზიანებს. მოგვიანებით, ნორმანი კოდის ეუბნება, რომ მისი შეყვარებული შესაძლოა გეი იყოს, რაზეც კოდი პასუხობს, რომ იგი მისი შეყვარებული არაა. ამის შემდეგ კოდი ნორმანს ეკითხება, თავად თუ არის გეი, რაც ნორმანს გააკვირვებს და ამბობს, რომ არაა.

როცა ნორმა სახლში მიდის, ის და დილანი, რომელიც კელებს იცავს, კამათს დაიწყებენ. კამათი ჩხუბში გადაიზრდება, რა დროსაც სახლში ნორმანი ბრუნდება და დილანს სცემს. ნორმა მის შესაჩერებლად ამხელს, რომ კელები დილანის მამაა.

## მსახიობები
### მთავარი
*ვერა ფარმიგა — ნორმა ბეიტსი
*ფრედი ჰაიმორი — ნორმან ბეიტსი
*მაქს ტირიოტი — დილან მასეტი
*ოლივია კუკი — ემა დეკოდი

### მოწვევით
* რებეკა კრესკოფი — კრისტინ ჰელდენსი
* მარტინ კამინსი — პიტერი
* მაიკლ ეკლუნდი — ზეინ მორგანი
* კენი ჯონსონი — კელებ კალჰუნი
* პალომა კვიატკოვსკი — კოდი ბრენენი
* მაიკლ ო'ნეილი — ნიკ ფორდი
* იენ ტრეისი — რემო უოლესი
* მაიკლ ვარტანი — ჯორჯ ჰელდენსი

### ასევე მონაწილეობენ 
* კინენ ტრეისი — განერი
* ჰარისონ მაკდონალდი — ფილიპი
* ევანზ ჯონსონი — კეტი
* დიანა პავლოვკსა — ჯოანა
* ტედ კოლი — კენი
* ჯენ ბირდი — ლორი
* კამერონ მაკდონალდი — მშენებელი
* კარტერ კინსელა — კამერდინერი
* ფრანსისკო კანო — პაკო
* ხოსე ვარგასი — ტონი
* ელისონ გრანტი — მიმზიდველი ქალი
* კრისტოფერ პირსი — მიმზიდველი მამაკაცი

## შენიშვნები
*ამ ეპიზოდს 1.85 მლნ-მა ადამიანმა უყურა.
*2014 წლის მარტში ჰაიმორმა და ტირიოტმა ინტერვიუს დროს განაცხადეს, რომ ნორმანისა და დილანის ჩხუბის სცენის გადაღებისას ორივე მათგანმა მცირე დაზიანება მიიღო.

## მუსიკა
## რესურსები ინტერნეტში
## სქოლიო
2.2
გიორგი პიპინაშვილი

**გიორგი (გოგა) პიპინაშვილი** (დ. 28 აგვისტო, 1958, თბილისი, საქართველოს სსრ, სსრკ) — ქართველი კინოსა და თეატრის მსახიობი. 

## ბიოგრაფია
გიორგი პიპინაშვილმა დაამთავრა თბილისის სახელმწიფო თეატრალური ინსტიტუტი 1980 წელს.

1982 წლიდან დღემდე არის მიხეილ თუმანიშვილის სახელობის კინომსახიობთა თეატრის დასის წევრი და მსახიობი. 1996 წლიდან სათავეში უდგას ხელოვნების საყმაწვილო ცენტრს „ართ ჰოლს“, რომლის დამფუძნებელიც თავადაა, ასევე არის მეტყველების და მსახიობის ოსტატობის პედაგოგი. იგი ასევე მონაწილეობდა მხატვრულ ფილმებში: „მიზერერე“, „დონ ჟუანის დაბადება“. ასევე მონაწილეობა აქვს მიღებული სპექტაკლებში: „ჩვენი პატარა ქალაქი“, „ბაკულას ღორები“, „ამფიტრიონი“, „ზაფხულის ღამის სიზმარი“ - რეჟისორი მიხეილ თუმანიშვილი, „წუთისოფელი ასეა" - რეჟისორი ნუგზარ ლორთქიფანიძე და სხვა.

გოგა პიპინაშვილს თეატრში, მიხეილ თუმანიშვილის სახელობის კინომსახიობთა თეატრის სცენაზე, ასევე შესრულებული აქვს დაახლოებით 20-მდე როლი, მათ შორის: იაკობ ხუცესი - იაკობ ცურტაველის „შუშანიკის წამება“, რეჟისორი ნუგზარ ბაგრატიონი; ლისანდრი - უილიამ შექსპირის „ზაფხულის ღამის სიზმარი“ რეჟისორი მიხეილ თუმანიშვილი;  ვრონსკი - ლევ ტოლსტოის „ანა კარენინა“, რეჟისორი გიორგი სიხარულიძე. გოგა პიპინაშვილს ნათამაშები აქვს ასევე ათონელის თეატრის სცენაზე და ასევე კოტე მარჯანიშვილის სახელობის აკადემიურ თეატრშიც „მოლი სუინი“ ბრაიან ფრილის როლი რეჟისორი თემურ ჩხეიძე. 

გოგა პიპინაშვილს აქვს ნათამაშები ქართულ ცნობილ ფილმებში, მათ შორის „ორმაგი სახე" - რეჟისორი ლევან ანჯაფარიძე; „მიდიოდა მატარებელი" - რეჟისორი გიორგი შენგელაია; „მარადისობის კანონი" - რეჟისორი ვალერიან კვაჭაძე. მისი ყველაზე ცნობილი ფილმი კი არის რეჟისორ ზაზა კოლელიშვილის „გარიგება". აღნიშნული ქართული მხატვრული ფილმი, კომედიური ჟანრისაა, ეკრანებზე გამოვიდა 1993 წელს. სცენარის ავტორები - ნუნუ მატარაძე, ნათია გოგოჭური. დამდგმელი ოპერატორი - დავით გოგოლაშვილი. მთავარ როლებში: ნანული სარაჯიშვილი (მარო), გოგა პიპინაშვილი (მიტო), მარინა საღარაძე (ქეთინო).

1995 წელს მან მოიპვა პრიზი მამაკაცის როლის საუკეთესო შესრულებისთვის - პარუნ ოსეფა, სპექტაკლი „ჯერ დაიხოცნენ, მერე იქორწინეს“. 

გიორგი პიპინაშვილმა 2011 წელს მოიპოვა იპოლიტე ხვიჩიას სახელობის პრემია - პარუნ ოსეფა, სპექტაკლი „ჯერ დაიხოცნენ, მერე იქორწინეს“.

## ლიტერატურა
* ვინ ვინაა საქართველოში: ქართული ბიოგრაფიული ცნობარი. –  თბ., 1998-1999. - გვ. 271

## რესურსები ინტერნეტში
* 
* გოგა პიპინაშვილი
* თუმანიშვილის თეატრი
* ფილმი „გარიგება“

კატეგორია:ქართველი მსახიობები
კატეგორია:დაბადებული 1958
კატეგორია:დაბადებული 28 აგვისტო
ჯანო იზორია

**ჯანო იზორია** (დ. 17 მაისი, 1980, გალის რაიონი, ოტობაია, აფხაზეთი, საქართველო) — ქართველი კინოსა და თეატრის მსახიობი.

## ბიოგრაფია
ჯანო იზორია დაიბადა 1980 წლის 17 მაისს. აფხაზეთში, გალის რაიონის, სოფელ ოტობაიაში. 2003 წელს დაამთავრა თბილისის შოთა რუსთაველის სახელობის თეატრისა და კინოს უნივერსიტეტი — კინოსამსახიობო ფაკულტეტი.

2005 წლიდან მუშაობდა ფოთის ვალერიან გუნიას სახელობის სახელმწიფო პროფესიულ თეატრში. მსახიობი გარდა ფოთის თეატრისა თანამშრომლობს სხვადასხვა თეატრებთან. 

მისი მნიშვნელოვანი როლები — ილიაუნის თეატრი: ჯუზეპე „ოპერა მაფიოზო“, რეჟისორი გაგა გოშაძე;  ფოთის ვალერიან გუნიას სახელობის სახელმწიფო დრამატული თეატრი: ექიმი პოლიაკოვი  „მორფი“, რეჟისორი ირაკლი გოგია,  ბაბუა - „ზვავი“, რეჟისორი გაგა გოშაძე, გენრიხი  „451 გრადუსი ფარენჰაიტი“, რეჟისორი ზურაბ ბეგლარიშვილი,  „ყვითელი დღეები“ რეჟისორი დავით მღებრიშვილი, „ვირთხებზე ნადირობა“ რეჟისორი რალფ ზიბელტი;  კოტე მარჯანიშვილის სახელობის სახელმწიფო დრამატული თეატრი: სალიერი „Agnus Dei“, რეჟისორი დავით ჩხარტიშვილი, ადვოკატი „კრამერი კრამერის წინააღდმეგ“ რეჟისორი დავით ჩხარტიშვილი, რაბინი „ურიელ აკოსტა“ რეჟისორი კოტე მარჯანიშვილი. ჯანო იზორიას აგრეთვე ნათამაშები აქვს შოთა რუსთაველის სახელობის სახელმწიფო დრამატული თეატრის სცენაზეც, აფხაზი ბიჭის როლი სპექტაკლ „თავისუფლების შუაღამეში“, რომლის რეჟისორი არის გოგა მაისურაძე.

ჯანო იზორიას აქვს ნათამაშები ქართულ ცნობილ ფილმებში, მათ შორის: „არის ასეთი ქვეყანა“ (2003 წელი); „მაცხოვრის საფლავზე დანთებული სანთელი“ (2008 წელი); გაღმა ნაპირი მისი ერთ-ერთი გამორჩეული როლი სადაც ის ასრულებს ინაგულის როლს; მსახიობის კიდევ ერთი ცნობილი ფილმია  „კომა“ - ბესოია; „სახლი გზაჯვარედინზე“; ლტოლვილი ბიჭი - „შემთხვევითი პაემნები“;  მხედრიონელი ბიჭის როლი - ნანა ექვთიმიშვილის ფილმში გრძელი ნათელი დღეები; მოირა; „ცუდი ხალხი“; „ჰორიზონტი“ (2018 წელი). ჯანო იზორიას ერთ-ერთი გამორჩეული როლია აფხაზი ჯარისკაცი, მხატვრულ ფილმ მანდარინებში, რომლის რეჟისორიც არის ზაზა ურუშაძე; ასევე გრიგოლის როლი – სერიალ „ტიფლისი“, რეჟისორი ლევან დაბრუნდაშვილი.

2016 წელს მან აგრეთვე მონაწილეობა მიიღო სატელევიზიო შოუში „ცეკვავენ ვარსკვლავები“.

2019 წელს კანადაში მსახიობი Redline International Film Festival-ის ერთ-ერთი გამარჯვებული გახდა. ფესტივალზე გიორგი თავართქილაძის ფილმი „ცუდი ხალხი“ იყო წარდგენილი სამ ნომინაციაში, სამივე პრიზი ამ ფილმა მოიპოვა. საუკეთესო მსახიობი ვახო ჩაჩანიძე გახდა; საუკეთესო რეჟისორი – გიორგი თავართქილაძე, საუკეთესო მეორეხარისხოვანი როლის შემსრულებელი მსახიობი კი ჯანო იზორია.

## რესურსები ინტერნეტში
* ჯანო იზორია
* ილიაუნის თეატრი
* ფოთის თეატრი 
* ბიოგრაფია
* ჯანო იზორია კანადაში დააჯილდოვეს

კატეგორია:დაბადებული 1980
კატეგორია:დაბადებული 18 მაისი
კატეგორია:ქართველი მსახიობები
ნიგოზეთის მღვიმე

**ნიგოზეთის მღვიმე**, **ჯიხურას მღვიმე** — კარსტული მღვიმე საქართველოში, ჭიათურის მუნიციპალიტეტში. მდებარეობს ჭიათურის პლატოზე, მდინარე საძალიხევის მარცხენა ნაპირზე, სოფელ ნიგოზეთის ტერიტორიაზე, ზღვის დონიდან 650 (70) მ სიმაღლეზე. გამომუშავებულია ზედაცარცულ კირქვებში, წარმოადგენს ჰორიზონტალურფსკერიან დახშულ გვირაბს; მთავარ გვირაბს აღმოსავლური მიმართულება აქვს. აქვს განშტოებები. ჯამური სიგრძე 310 მ, სიგანე მერყეობს 2–4 მ, ხოლო სიმაღლე 4–5 მ ფარგლებში. ქიმიური ნალექებიდან გვხვდება სტალაქტიტები და კალციტით მოფარდაგებული ზედაპირები. მექანიკურიდან ნგრევის ადგილობრივი პროდუქტები. მღვიმე მშრალია. შეიმჩნევა დროებითი ღვარების მოქმედების მკაფიო კვლები. შესასვლელთან კულტურული ნაფენებია, მათ შორის: კერამიკა, ცხოველის ძვლები და სხვა.

## სქოლიო
კატეგორია:ჭიათურის მუნიციპალიტეტის მღვიმეები
ია ნინიძე

**ია ნინიძე** (დ. 8 სექტემბერი, 1960, თბილისი) — ქართველი კინოსა და თეატრის მსახიობი, საქართველოს სახალხო არტისტი (1995).

## ბიოგრაფია
დაიბადა ტელევიზიის რეჟისორისა და რუსული ენის მასწავლებლის ოჯახში. ია ნინიძე სწავლობდა თბილისის ქორეოგრაფიულ სასწავლებელში. 1981 წელს დაამთავრა საკავშირო კინემატოგრაფიის ინსტიტუტის სამსახიობო ფაკულტეტი. 1981-1996 წლებში იყო რუსთაველის სახელობის აკადემიური თეატრის მსახიობი. 

კინოში მისი დებიუტი შედგა რვა წლის ასაკში, ციცინოს როლი შეასრულა გიორგი დანელიას კომედიაში არ იდარდო! (1968 წელი, პრემიერა 1969 წელი). 1976 წელს გახდა პუპულარული საბჭოთა კავშირის ქვეყნებში — ბრწყინვალედ ითამაშა დენის ფლორინის როლი ლეონიდ კვინიხიძის სატელევიზიო მუსიკალურ კომედიაში „ზეციური მერცხლები“.

მსახიობს შესრულებული აქვს არაერთი ცნობილი და დასამახსოვრებელი როლი როგორც თეატრში, ასევე კინოში. ფილმოგრაფიიდან საინტერესეოა, შემდეგი როლები: არ იდარდო! (1968 წელი) — ციცინო; ვერის უბნის მელოდიები (1973 წელი) — თამრო; პირველი მერცხალი (1975 წელი) — ელენე; მშობლიურო ჩემო მიწავ (რაიკომის მდივანი) — სალომე; „ცრემლები ცვიოდა“ (1982 წელი); აქედანა და შენამდე (1984 წელი); მონანიება (1985 წელი); „ოპერაცია ვუნდერლანდი“ (1988 წელი); „ომი ყველასათვის ომია“ (1990 წელი); „უბრალო ჭეშმარიტებანი“ ტელესერიალი (1999 წელი) „გამოსათხოვარი ექო“ ტელესერიალი (2004 წელი); „მაძებარი ლიცენზიის გარეშე“ ტელესერიალი (2007 წელი); „ბერიაზე ნადირობა“ ტელესერიალი (2008 წელი) და ასევე „წყნარი საგუშაგო“ ტელესერიალი (2011 წელი).

1997 წლიდან ცხოვრობს რუსეთის დედაქალაქ მოსკოვში, მუშაობდა თეატრ-კაბარე „ღამურაში“. ია ნინიძე 2000 წელს სცენაზე მიღებული მძიმე ტრავმის (პრემიერის რეპეტიციის დროს მსახიობს 300 კილოგრამიანი დეკორაცია დაეცა) შედეგად იძულებული გახდა სასცენო კარიერაზე უარი ეთქვა. 

ამჟამად მონაწილეობს სატელევიზიო პროგრამებში, კონკურსებში, ფესტივალებში და სერიალებში . 

## პირადი ცხოვრება
ია ნინიძე სამჯერ იყო დაქორწინებული. მისი პირველი მეუღლე იყო ნიკუშა შენგელაია — რეჟისორ გიორგი შენგელაიას და მსახიობ სოფიკო ჭიაურელის ვაჟი; მეორე მეუღლე — სერგეი მაქსაჩევი (მსახიობი, მოგვიანებით კურსკის რაიონის ვიცე-გუბერნატორი) მისგან ჰყავს შვილი გიორგი და შვილიშვილი ნიკოლი. ია ნინიძის მესამე მეუღლე კი მიხეილ ბუჩენკოვია, მისგან ჰყავს ქალიშვილი, რომელიც აგრძელებს დედის პროფესიას. 

## რესურსები ინტერნეტში
* ია ნინიძე
* 

## სქოლიო
კატეგორია:დაბადებული 8 სექტემბერი
კატეგორია:დაბადებული 1960
კატეგორია:თბილისში დაბადებულები
კატეგორია:ქართველი მსახიობები
კატეგორია:ცოცხალი ადამიანები
ეზრა ფარაჟნაკერტელი

**ეზრა ფარაჟნაკერტელი** —  სომხური სამოციქულო ეკლესიის კათოლიკოსი 630-641 წლებში. მისი მეთაურობით სომხური ეკლესია 631 წელს თეოდოსიოპოლის კრებაზე ეზიარა კონსტანტინოპოლის საპატრიარქოსთან ერთობას.

## იხილეთ აგრეთვე
*სომხური სამოციქულო ეკლესიის მეთაურები

## ლიტერატურა
*

კატეგორია:სომხეთის კათოლიკოსები
კატეგორია:გარდაცვლილი 641
ბაბგენი

**ბაბგენი** —  სომხური სამოციქულო ეკლესიის კათოლიკოსი 490-516 წლებში. მისი მეთაურობით სომხურმა ეკლესიამ ქართლისა და კავკასიის ალბანეთის კლესიებთან ერთად მიიღო დვინის საეკლესიო კრებაზე 506 წელს დაგმო ნესტორიანელობა და მიიღო ზენონ კეისრის დიოფიზიტ-მონოფიზიტთა შემარიგებელი „ჰენოტიკონი“.

## იხილეთ აგრეთვე
*სომხური სამოციქულო ეკლესიის მეთაურები

## ლიტერატურა
*

კატეგორია:სომხეთის კათოლიკოსები
კატეგორია:გარდაცვლილი 516
მარკ ჰუფამი

**მარკ ჰუფამი** () (დ. 1980 წლამდე, ბელფასტი) — ჩრდილოეთირლანდიელი კინო- და ტელეპროდიუსერი. მისი მონაწილობითაა შექმნილი ფილმები: The Martian, ჯონი ინგლიში და სატელევიზიო სერიალი სატახტოთა თამაში.

2011 წელს მას კინო და სატელევიზიო ინდუსტრიაში გაწეული სამსახურისთვის ბრიტანეთის იმპერიის საპატიო ორდენი მიენიჭა მისი უდიდებულესობის, დედოფლის დაბადების დღის საპატიო სიაში. მას რიდლი სკოტის რამდენიმე ფილმშიც აქვს მონაწილეობა მიღებული.

## კარიერა 
1998 წელს სტივენ სპილბერგის ფილმის „რიგითი რაინის გადასარჩენად“ პროდიუსერობამ ჰუფამი ასოცირებული პროდიუსერი და წარმოების მენეჯერი გახადა. 2011 წელს ის HBO სერიალის სატახტოთა თამაშის პირველი სეზონის პროდიუსერობას თანხმდება.

## ფილმოგრაფია 
* 1997: *Jumpers* (პროდიუსერი)
* 1998: *რიგითი რაიანის გადასარჩენად* (ასოცირებული პროდიუსერი)
* 2000: *The Closer You Get* (კო-პროდიუსერი)
* 2000: *Quills* (კოპროდიუსერი)
* 2001: ''Captain Corelli's Mandolin* (პროდიუსერი)
* 2002: *საათები* (აღმასრულებელი პროდიუსერი)
* 2003: *ჯონი ინგლიში* (პროდიუსერი)
* 2004: *Thunderbirds* (პროდიუსერი)
* 2004: *Mickybo and Me* (პროდიუსერი)
* 2005: *Goal! The Dream Begins* (პროდიუსერი)
* 2007: *Goal II: Living the Dream* (პროდიუსერი)
* 2008: *მამა მია!* (აღმასრულებელი პროდიუსერი)
* 2008: *Freakdog* (პროდიუსერი)
* 2009: *Cherrybomb* (პროდიუსერი)
* 2009: *Ghost Machine* (პროდიუსერი)
* 2011: *Killing Bono* (პროდიუსერი)
* 2011: *Your Highness* (აღმასრულებელი პროდიუსერი)
* 2011: *სატახტოთა თამაშები* (სერიალი, პროდიუსერი)
* 2011: *Stand Off* (აღმასრულებელი პროდიუსერი)
* 2012: *პრომეთე* (აღმასრულებელი პროდიუსერი)
* 2012: *Keith Lemon: The Film* (პროდიუსერი)
* 2013: *მსოფლიო ომი Z* (თანაპროდიუსერი)
* 2013: *მრჩეველი* (აღმასრულებელი პროდიუსერი)
* 2014: *Road* (დოკუმენტური ფილმი, აღმასრულებელი პროდიუსერი)
* 2014: *Robot Overloads* (აღმასრულებელი პროდიუსერი)
* 2014: *Halo: Nightfall* (სერიალი, პროდიუსერი)
* 2014: *Exodus: Gods and Kings* (პროდიუსერი)
* 2015: *Killing Jesus* (სატელევიზიო ფილმი, პროდიუსერი)
* 2015: *The Martian* (პროდიუსერი)
* 2016: *Morgan* (პროდიუსერი)
* 2016: *The Journey* (პროდიუსერი)
* 2016: *The Lost City of Z* (აღმასრულებელი პროდიუსერი)
* 2017: *უცხო: აღთქმა* (პროდიუსერი)
* 2017: *All the Money in the World* (პროდიუსერი)
* 2020: *His House* (აღმასრულებელი პროდიუსერი)
* TBA: *The Northman'' (პროდიუსერი)

## რესურსები ინტერნეტში 
## სქოლიო 
კატეგორია:ბრიტანეთის იმპერიის ორდენის კომანდორები
კატეგორია:ირლანდიელი პროდიუსერები
კატეგორია:ცოცხალი ადამიანები
ბადალანი

**ბადალანი** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  2598  კაცი (2017). 

## რესურსები ინტერნეტში
კატეგორია:მასალის რაიონის სოფლები
ჩემი ბედნიერი ოჯახი

**„ჩემი ბედნიერი ოჯახი“** — ნანა ექვთიმიშვილისა და საიმონ გროსის 2017 წლის ქართული დრამა. ფილმის ძირითადი თემა ქართული ოჯახური თანაცხოვრებაა, მთელი თავისი სირთულეებითა თუ არეული გრძნობებით. ფილმი საქართველოს, გერმანიისა და საფრანგეთის ერთობლივი კინოპროდუქციაა და მისი პრემიერა სანდენსის კინოფესტივალზე შედგა. მალევე გახდა ცნობილი, რომ Netflix-მა ფილმის დისტრიბუციის უფლება შეიძინა და  „ჩემი ბედნიერი ოჯახი“ *IndiWire*-ის 2017 წლის იმ 50 საუკეთესო ფილმს შორის მოხვდა, რომელიც Netflix-ზე გავიდა. იმის შემდეგ, რაც ფილმი ხელმისაწვდომი გახდა თითქმის ყველა პლატფორმაზე, მან *Rotten Tomatoes*-ზე უმაღლესი შეფასება - 100% მიიღო. საქართველოში კი, პრემიერა 2017 წლის 28 სექტემბერს გაიმართა.

## მსახიობები 
* მერაბ ნინიძე - სოსო                                            
* ია შუღლიაშვილი - მანანა
* მარიამ ბოკერია - კითსი 
* ბერტა ხაფავა - ლამარა 
* ცისია ქუმსიშვილი - ნინო
* ლიკა ბაბლუანი - თათია ჩიგოგიძე
* დიმიტრი ორაგველიძე - რეზო 
* გოვენ ჭეიშვილი - ოთარი
* გიორგი ტაბიძე - ლაშა 
* გიორგი ხურცილლავა - ვახო 

## ჯილდოები და ნომინაციები 
#### ვისბადენის საერთაშორისო კინოფესტივალ 
* საუკეთესო რეჟისორული ნამუშევრის ჯილდო;
* კინოკრიტიკოსთა საერთაშორისო ფედერაციის (FIPRESCI) პრიზი.

#### ჰონ-კონგის საერთაშორისო კინოფესტივალი 
* საუკეთესო ნამუშევრის ჯილდო - ,,ცეცხლოვანი ფრინველი გადაეცა 

#### სოფიას კინოფესტივალი 
* საუკეთესო რეჟისურის ჯილდო.

## რესურსები ინტერნეტში 
* 
* My Happy Family - www.rogerebert.com
* My Happy Family - www.rottentomatoes.com
* My Happy Family www.netflix.com

## სქოლიო 
კატეგორია:ქართული ფილმები
კატეგორია:2017 წლის ქართული ფილმები
კატეგორია:ქართულენოვანი ფილმები
კატეგორია:ფილმები ანბანის მიხედვით
სანდრო გვალია

**ალექსანდრე (სანდრო) გვალია** (დ. 1913 — გ. 1982) — ქართველი მთამსვლელი, სამთო მოთხილამურე და მწვრთნელი. სპორტის ოსტატი (1949), საბჭოთა კავშირის სპორტის ოსტატი ალპინიზმში (1934). მეორე მსოფლიო ომის მონაწილე.

## ბიოგრაფია 
სანდრო გვალია 1933–34 წლებში მუშაობდა ყაზბეგის მეტეოროლოგიურ სადგურში. 1937 წელს, შოთა რუსთაველის იუბილესთან დაკავშირებით, ალპინისტ რამინ კვიციანთან და სხვა ალპინისტებთან ერთად ავიდა კავკასიონის ერთ-ერთი ცენტრალური ქედის დაუპყრობელ, ყინულოვან მწვერვალზე — ბეზენგის კლდეზე, შხარასა და ჯანღას შორის. მწვერვალს ალპინისტებმა შოთა რუსთაველი უწოდეს. სანდრო გვალიას დიდი წვლილი მიუძღვის საქართველოში ალპინიზმისა და სამთო-სათხილამურო სპორტის განვითარებაში. ხელმძღვანელობდა პირველ ასვლებს: ბანგურიანზე (1930), მთავარ შხარაზე, ვახუშტის მწვერვალზე (1933), რუსთაველის პიკზე (1937) და სხვა; 1930–40 წლებში მოაწყო მასობრივი ალპინიადები და სამთო-სათხილამურო ლაშქრობები კავკასიონის მთებში, სვანეთსა და რაჭაში. 1948 წლიდან იყო საკავშირო კატეგორიის მსაჯი. სპორტული კლუბების — „ნაუკა“ და „სპარტაკი“ წევრი. საერთაშორისო კატეგორიის მსაჯი და საქართველოს დამსახურებული მწვრთნელი. 1943 წელს სანდრო გვალიას გადაეცა წითელი ვარსკვლავის ორდენი.

## ბიბლიოგრაფია 
* მთა შოდა და მის წვერზე მეორეთ ასვლა, ტფილისი, 1932.

## სქოლიო
კატეგორია:დაბადებული 1913
კატეგორია:გარდაცვლილი 1982
კატეგორია:ქართველი მთამსვლელები
კატეგორია:ქართველი მოთხილამურეები
კატეგორია:წითელი ვარსკვლავის ორდენის კავალრები
გვალია

საკუთარი სახელი **გვალია** შეიძლება აღნიშნავდეს ერთ-ერთ შემდეგ პიროვნებათაგანს:

* ლაშა გვალია — ქართველი ფეხბურთელი
* სანდრო გვალია — ქართველი მთამსვლელი

კატეგორია:ქართული გვარები
ბიოიუქი-ქოლათანი

**ბიოიუქი-ქოლათანი** () — სოფელი აზერბაიჯანში,  ლენქორანის რეგიონის მასალის რაიონში.  

## რესურსები ინტერნეტში
*

## სქოლიო
კატეგორია:მასალის რაიონის სოფლები
მირონ ჩუბინიძე

**მირონ დიმიტრის ძე ჩუბინიძე** (დ. 1905, ქ. ვლადიკავკაზი — გ. 1980) — საქართველოს სსრ უმაღლესი საბჭოს პრეზიდიუმის მე-6 თავმჯდომარე (1953-1959).

## ბიოგრაფია
მირონ დიმიტრის ძე ჩუბინიძე დაიბადა 1905 წელს ქალაქ ვლადიკავკაზში. 1927-დან 1946 წლამდე მუშაობდა კომუნისტურ პარტიაში. იგი იყო საქართველოს ალკკ თბილისის კომიტეტის მდივნად, ცენტრალური კომიტეტის მეორე მდივნად, პარტიის ქალაქ თბილისის ლენინის რაიკომის პირველ მდივნად, საქართველოს კომპარტიის ცენტრალური კომიტეტის მდივნად ტრანსპორტის დარგში, ხოლო შემდეგ ტრანსპორტის დარგში საქართველოს კომპარტიის ცენტრალური კომიტეტის მდივნის მოადგილედ და სატრანსპორტო განყოფილების გამგედ.

1946-დან 1953 წლამდე მირონ ჩუბინიძე საქართველოს სსრ სახელმწიფო კონტროლის მინისტრია, ხოლო 1953 წლის სექტემბერში აიჩიეს საქართველოს სსრ უმაღლესი საბჭოს პრეზიდიუმის თავმჯდომარედ, ხოლო 1959 წელს — სსრ კავშირის უმაღლესი საბჭოს პრეზიდიუმის თავმჯდომარის მოადგილედ.

დაჯილდოებული იყო ლენინის ორი ორდენით, შრომის წითელი დროშის სამი ორდენით, წითელი ვარსკვლავის ორი ორდენით და ოთხი მედლით.

## რესურსები ინტერნეტში
*
* მირონ ჩუბინიძე ოჯახთან ერთად
*მირონ ჩუბინიძის ბიოგრაფია (I მოწვევა)
*მირონ ჩუბინიძის ბიოგრაფია (II მოწვევა)
* მირონ ჩუბინიძის ბიოგრაფია (III მოწვევა)
* მირონ ჩუბინიძის ბიოგრაფია (IV მოწვევა)
*მირონ ჩუბინიძის ბიოგრაფია (V მოწვევა)
*მირონ ჩუბინიძის ბიოგრაფია (სსრკ V მოწვევა)

კატეგორია:დაბადებული 1905
კატეგორია:გარდაცვლილი 1980
მირონ
კატეგორია:საქართველოს სსრ-ის უმაღლესი საბჭოს პრეზიდიუმის თავმჯდომარეები
კატეგორია:საქართველოს სსრ-ის I    მოწვევის უმაღლესი საბჭოს დეპუტატები
კატეგორია:საქართველოს სსრ-ის II   მოწვევის უმაღლესი საბჭოს დეპუტატები
კატეგორია:საქართველოს სსრ-ის III  მოწვევის უმაღლესი საბჭოს დეპუტატები
კატეგორია:საქართველოს სსრ-ის IV მოწვევის უმაღლესი საბჭოს დეპუტატები
კატეგორია:საქართველოს სსრ-ის V  მოწვევის უმაღლესი საბჭოს დეპუტატები   
კატეგორია:სსრკ-ის V მოწვევის უმაღლესი საბჭოს დეპუტატები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:წითელი ვარსკვლავის ორდენის კავალრები
მ
თამარ ტალიაშვილი

**თამარ ტალიაშვილი** (დ. 13 დეკემბერი, 1978, თბილისი) — ქართველი პოლიტიკური მოღვაწე. იკავებდა თბილისის საკრებულოს კომისიის თავმჯდომარის თანამდებობას. 2020 წლიდან არის საქართველოს მე-10 მოწვევის პარლამენტის წევრი.

## ბიოგრაფია
2004 წელს იყო USAID ფისკალური რეფორმების პროექტის სამართლებრივი პროგრამის მეჯნეჯერი და იურისტი. 2005 წელს იყო„ GTZ იუსტიციისა და სამართლის რეფორმა ამიერკავკასიაში“-ს იურისტი. 2006-2012 წლებში მუშაობდა Masry&Vititoe-ს  იურიდიული ოფისებში. 2010-2011 წლებში იყო საქართველოს დავით აღმაშენებლის სახელობის უნივერსიტეტის სამართლის სკოლის დეკანი. 2011-2012 წლებში იყო ამერიკის იურისტთა ასოციაციის დელეგატი. 2012-2014 წლებში იყო შსს-ს ადმინისტრაციის უფროსი. 2014 წელს იყო შსს-ს აკადემიის პრორექტორი. 2014-2017 წლებში – თბილისის მუნიციპალიტეტის საკრებულოს წევრი, განათლებისა და კულტურის კომისიის თავმჯდომარე. 2017-2020 წლებში – თბილისის მუნიციპალიტეტის საკრებულოს წევრი, განათლებისა და კულტურის კომისიის თავმჯდომარე. 2017-2020 წლებში იყო საქართველოს ადგილობრივ თვითმმართველობათა ეროვნული ასოციაციის ვიცე-პრეზიდენტი. 2018 წლიდან არის ევროპის საბჭოს რეგიონთა კონგრესის ვიცე-პრეზიდენტი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:თბილისში დაბადებულები
კატეგორია:საქართველოს X მოწვევის პარლამენტის ქალი წევრები
კატეგორია:დაბადებული 13 დეკემბერი
კატეგორია:დაბადებული 1978
კატეგორია:„ქართული ოცნების“ წევრები
კატეგორია:ცოცხალი ადამიანები
სალომე მუჯირი

**სალომე მუჯირი** (დ. 26 დეკემბერი, 1978) — ქართველი პოლიტიკოსი. არის პოლიტიკური პარტია „გირჩის“ წევრი.

2020 წლის 11 დეკემბრიდან 2021 წლის 25 მაისამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „გირჩი“. წევრობაზე უარი თქვა სანდრო რაქვიაშვილის გადეპუტატების მიზნით.

## სქოლიო 
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:დაბადებული 26 დეკემბერი
კატეგორია:დაბადებული 1978
სარღანი

**სარღანი**, *ზღვის ქარიყლაპია* () — თევზი სარღანისებრთა ოჯახისა. სხეული გრძელი, დაბალი და გვერდებიდან ძლიერ შეწეულია, დაფარულია წვრილი ქერცლით. ყბები წვრილი და „ნისკარტად“ წაგრძელებულია, განსაკუთრებით გრძელია ქვედა ყბა; ზედა ყბა ახალგაზრდებს ძალიან მოკლე აქვს, ასაკის მატებასთან ერთად კი ძლიერ გრძელდება და ქვედაზე ოდნავ მოკლე ხდება. ზურგისა და ანალური მოკლე ფარფლები შესამჩნევად უკანა, თითქის კუდთანაა განლაგებული; კუდის ფარფლი ორკაპაა. თითქმის თვით მუცელზე გასდევს კარგად შესამჩნევი გვერდითი ხაზი. ანალურ ფარფლში 17–23 დატოტვილი სხივია. პირველ სალაყუჩე რკალზე 27–40 ლაყუჩის ფოთოლაკია. ზრდასრულებს ჩვეულებრივ აქვთ სახნისზე განლაგებული კბილები. ზურგი მუქი, მოცისფრო-მწვანეა, გვერდები — მოვერცხლისფრო. თითოეული დიამეტრით 3–3,5 მმ-ია და 60–80 მკედითაა შეიარაღებული, რომელთა დახმარებითაც კარგად ეჭიდება წყალმცენარეებს.

## სქოლიო 
კატეგორია:სარღანისებრნი
კატეგორია:ევროპის თევზები
მაკა ბოჭორიშვილი

**მაკა ბოჭორიშვილი** (დ. 15 აგვისტო, 1978, თბილისი) — ქართველი პოლიტიკოსი და დიპლომატი. საქართველოს საგარეო საქმეთა მინისტრი 2024 წლიდან.

## ბიოგრაფია
1999–2004 წლებში იყო საქართველოს საგარეო საქმეთა სამინისტროს სამართლებრივი დეპარტამენტის სტაჟიორი, ატაშე, II მდივანი. 

2002–2005 წლებში იყო საქართველოს დიპლომატიური აკადემიის ლექტორი. 

2005–2009 წლებში მეორე მდივანი საქართველოს საელჩოში ბელგიის სამეფოში და საქართველოს წარმომადგენლობაში ევროკავშირში. 2005 წლიდან იყო საქართველოს საგარეო საქმეთა სამინისტროს საერთაშორისო სამართლებრივი დეპარტამენტის I მდივანი. 

2009–2010 წლებში იყო საქართველოს საგარეო საქმეთა სამინისტროს ევროინტეგრაციის დეპარტამენტის ევროკავშირ-საქართველოს შორის ურთიერთობების სამმართველოს უფროსი. 

2010–2014 წლებში იყო მრჩეველი საქართველოს საელჩოში ბელგიის სამეფოში და საქართველოს წარმომადგენლობაში, ევროკავშირში. 

2014–2015 წლებში საქართველოს საგარეო საქმეთა სამინისტროს ევროინტეგრაციის დეპარტამენტის დირექტორის მოადგილე. 

2015–2017 წლებში საგანგებო და სრულუფლებიანი დესპანი საქართველოს საგარეო საქმეთა სამინისტროს საქართველოს საელჩო ავსტრიის რესპუბლიკაში და საქართველოს მუდმივი წარმომადგენლობაში ევროპის უსაფრთხოებისა და თანამშრომლობის ორგანიზაციასა და ქ. ვენაში განლაგებულ საერთაშორისო ორგანიზაციებში. 

2017–2018 წლებში იყო საქმეთა დროებითი რწმუნებული. 2018–2020 წლებში — საქართველოს საგარეო საქმეთა სამინისტრო, საქართველოს საელჩო ბელგიის სამეფოში და საქართველოს წარმომადგენლობა ევროკავშირში, საგანგებო და სრულუფლებიანი დესპანი. მიღებული აქვს საქართველოს ღირსების ორდენი.

2018–2020 წლებში იყო საქართველოს საგანგებო და სრულუფლებიანი დესპანი ბელგიის სამეფოში საქართველოს საელჩოსა და ევროკავშირში საქართველოს წარმომადგენლობაში.  

2020–2024 წლებში იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

2024 წლის არჩევნებისთვის ბოჭორიშვილი „ქართული ოცნების“ საპარლამენტო სიის მეცხრე ნომრად იყო წარდგენილი.

2024 წლიდან არის საქართველოს საგარეო საქმეთა მინისტრი.

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის ქალი წევრები
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:დაბადებული 15 აგვისტო
კატეგორია:დაბადებული 1978
კატეგორია:საქართველოს ღირსების ორდენის კავალრები
კატეგორია:„ქართული ოცნების“ წევრები
მაკა
კატეგორია:ცოცხალი ადამიანები
ალექსანდრე ტერელაძე

**ალექსანდრე ტერელაძე** (დ. 18 აპრილი, 1922 — გ. 1 მარტი, 1976) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1962), დოცენტი (1965).

## ბიოგრაფია 
ალექსანდრე ტერელაძემ 1943 წელს ჩააბარა ბათუმის შოთა რუსთაველის სახელობის პედაგოგიურ ინსტიტუტში, საიდანაც 1945 წელს გადმოვიდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე და 1948 წელს გეოგრაფიის სპეციალობით დაამთავრა. 1948–52 წლებში სწავლობდა ასპირანტურაში პროფესორ ბორის დობრინინის ხელმძღვანელობით. პედაგოგიური მოღვაწეობა თბილისის სახელმწიფო უნივერსიტეტის ფიზიკური გეოგრაფიის კათედრაზე დაიწყო.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
ტერელაძე

საკუთარი სახელი **ტერელაძე** შეიძლება აღნიშნავდეს ერთ-ერთ შემდეგ პიროვნებათაგანს:

* აკაკი ტერელაძე — საბჭოთა კავშირის გმირი, უფროსი ლეიტენანტი
* ალექსანდრე ტერელაძე — გეოგრაფი 

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ნერსეს აშტარაკელი

**ნერსეს V აშტარაკელი** — სომხური სამოციქულო ეკლესიის კათოლიკოსი 1843-1857 წლებში. იყო სომხური ეკლესიის თბილისის არქიეპისკოპოსი. 1824 წელს დააარსა ნერსესის სასწავლებელი, რომელშიც აღიზარდა სომხეთის კულტურის და მეცნიერების არაერთი მოღვაწე. 

## იხილეთ აგრეთვე
*სომხური სამოციქულო ეკლესიის მეთაურები

## ლიტერატურა
*

კატეგორია:სომხეთის კათოლიკოსები
კატეგორია:გარდაცვლილი 1857
კატეგორია:დაბადებული 1770
კატეგორია:წმინდა ანდრია პირველწოდებულის ორდენის კავალრები